Εγγραφή εκπαιδευτικών στο Πανελλήνιο Σχολικό Δίκτυο

Αξιότιμοι/ες  κύριοι/ες, φίλοι εκπαιδευτικοί καλημέρα και Καλή Σχολική Χρονιά

Θα θέλαμε να σας ενημερώσουμε για τις τελευταίες εξελίξεις σχετικά με το σύστημα εγγραφής των  εκπαιδευτικών στο Πανελλήνιο Σχολικό Δίκτυο (ΠΣΔ, [www.sch.gr](http://www.sch.gr) ), για την πρόσβαση στις υπηρεσίες που παρέχονται από το Πανελλήνιο Σχολικό Δίκτυο.

Όπως είναι γνωστό η εγγραφή των εκπαιδευτικών στο ΠΣΔ βασίζεται στην αρχή ότι ο εγγραφόμενος χρήστης είναι πραγματικά εκπαιδευτικός.  Για το σκοπό αυτό ζητούνται μια σειρά από στοιχεία για την πιστοποίηση του και έλεγχος των στοιχείων αυτών. Αν και η  διαδικασία αυτή μπορεί  ενδεχομένως να είναι ενοχλητική ζητάμε την κατανόηση σας στο σημείο αυτό. Η διαδικασία αυτή έχει σκοπό  την εξασφάλιση της λειτουργίας του ΠΣΔ ως κοινότητας εκπαιδευτικών και μαθητών και όχι ως μια υπηρεσία ελεύθερης παροχής υπηρεσιών διαδικτύου.

Η εγγραφή των νέων  χρηστών γίνεται μέσω της ηλεκτρονικής εγγραφής εκπαιδευτικών από στην σελίδα <https://register.sch.gr/teachers/> ή ισοδύναμα από τη σελίδα [www.sch.gr](http://www.sch.gr) ή [www.sch.gr/teachers](http://www.sch.gr/teachers)  της πύλης του Πανελλήνιου Σχολικού Δικτύου όπου υπάρχουν σχετικοί σύνδεσμοι.

Η εγγραφή του εκπαιδευτικού γίνεται σε τρία απλά βήματα.

1.       Συλλογή και έλεγχος στοιχείων εκπαιδευτικού.

2.       Επιλογή σχολείου ή διοικητικής μονάδας (για τους εκπαιδευτικούς της ιδιωτικής εκπαίδευσης)

3.       Επιλογή όνομα χρήστη και κωδικού πρόσβασης.

Κατά την εγγραφή θα πρέπει  ο εκπαιδευτικός  να συμπληρώσει τα προσωπικά και υπηρεσιακά του στοιχεία, όπως αυτά αναγράφονται στα επίσημα έγγραφα και στοιχεία  όπως υποδεικνύεται και στη σελίδα εγγραφής.

Συγκριμένα θα πρέπει:

         Να συμπληρώσει ορθά το  όνομα , όπως αυτό αναγράφεται στην ταυτότητά του, για παράδειγμα ΕΜΜΑΝΟΥΗΛ και όχι ΜΑΝΟΛΗΣ ή ΜΑΡΙΑ και όχι ΜΑΙΡΗ. Το ίδιο ισχύει και για το Όνομα Πατρός.

         Θα πρέπει να επιλέξει  επίσης την ορθή ειδικότητα και να αναγράψει  ορθά τον Αριθμό Μητρώου Εκπαιδευτικού  ή τον Αριθμό Φορολογικού Μητρώου.

*Για τους εκπαιδευτικούς της ιδιωτικής εκπαίδευσης ακολουθεί η επικύρωση του λογαριασμού τους από τον διαχειριστικό (επίσημο) λογαριασμό της μονάδας τους.*

Συμπληρωματικά σημειώνουμε τα ακόλουθα:

         **Μην ξεχνάτε να παρακολουθείτε το e-mail σας στο ΠΣΔ καθώς μέσω των υπηρεσιακών λιστών διακινείται καθημερινά αλληλογραφία  και ενημερωτικό υλικό που σας ενδιαφέρει.**

         Αν δεν γνωρίζετε τον κωδικό πρόσβασης  γιατί τον έχετε ξεχάσει μπορείτε να τον ανακτήσετε με τη διαδικασία που αναγράφεται στο   [www.sch.gr](http://www.sch.gr) στην πρώτη σελίδα ή στη σελίδα [www.sch.gr/password](http://www.sch.gr/password)

Μπορείτε  να επικοινωνείτε μαζί μας για οποιαδήποτε πρόταση, απορία ή διευκρίνιση.

         Με αναφορά από  το σχετικό σύνδεσμο της σελίδας [www.sch.gr](http://www.sch.gr)    ή από το <http://helpdesk.sch.gr>

         Τηλεφωνικά ή με Email σύμφωνα με τα στοιχεία επικοινωνίας του [www.sch.gr/helpdesk](http://www.sch.gr/helpdesk)

Περιμένουμε κάθε εκπαιδευτικό στις υπηρεσίες του Πανελληνίου Σχολικού Δικτύου.

Σας ευχαριστούμε για τη συνεργασία σας  και την εμπιστοσύνη σας στο Πανελλήνιο Σχολικό Δίκτυο.

Με εκτίμηση

ΠΑΝΕΛΛΗΝΙΟ ΣΧΟΛΙΚΟ ΔΙΚΤΥΟ

-------------------------------------------------------------------

Υπηρεσία Υποστήριξης Χρηστών, <http://www.sch.gr/helpdesk>

Τηλέφωνο:  801-11-801-81

e-mail: info@sch.gr